b'\n_START_ARTICLE_\nDeath Grips\n_START_SECTION_\n2010-2011: Susiformavimas ir Exmilitary\n_START_PARAGRAPH_\nStefan Burnett, Andy Morin bei Zach Hill susib\xc5\xabr\xc4\x97 \xc4\xaf grup\xc4\x99 Death Grips 2010-\xc5\xb3j\xc5\xb3 gruod\xc5\xbeio 21 d. Sakramente, Kalifornijoje._NEWLINE_T\xc4\x85 pa\xc4\x8di\xc4\x85 dien\xc4\x85 jie \xc4\xafra\xc5\xa1\xc4\x97 pirm\xc4\x85j\xc4\xaf savo k\xc5\xabrin\xc4\xaf pavadinimu "Full Moon (Death Classic)", kuris buvo i\xc5\xa1leistas tik kovo 8d. 2011-aisiais. Tuomet jis pasirod\xc4\x97 kartu su penkiomis kitomis dainomis naujame EP pavadintu grup\xc4\x97s pavadinimu - Death Grips. Baland\xc5\xbeio 21-\xc4\x85j\xc4\x85 i\xc5\xa1leistas nemokamas miksteipas Exmilitary su trimis dainomis i\xc5\xa1 buvusio EP bei naujais k\xc5\xabriniais._NEWLINE_2011-\xc5\xb3j\xc5\xb3 pavasar\xc4\xaf bei vasaros prad\xc5\xbeioje grup\xc4\x97 atlikin\xc4\x97jo smulkius gyvus pasirodymus, o Exmilitary toliau plito internete, susilaukdamas keli\xc5\xb3 teigiam\xc5\xb3 atsiliepim\xc5\xb3 i\xc5\xa1 muzikos kritik\xc5\xb3. \xc5\xa0iuo metu grup\xc4\x97s nariai veng\xc4\x97 vie\xc5\xa1umos, tod\xc4\x97l vienintelis \xc5\xbeinomas grup\xc4\x97s narys buvo Zach Hill.\n_START_SECTION_\n2012: The Money Store ir No Love Deep Web\n_START_PARAGRAPH_\n2012-\xc5\xb3j\xc5\xb3 vasario 27d. grup\xc4\x97 pasira\xc5\xa1\xc4\x97 sutart\xc4\xaf su \xc4\xafra\xc5\xa1\xc5\xb3 studija Epic Records bei paskelb\xc4\x97 2012-aisiais i\xc5\xa1leisianti 2 albumus. Pirmasis albumas The Money Store i\xc5\xa1leistas baland\xc5\xbeio 21-\xc4\x85j\xc4\x85. Trys albumo dainos ("Blackjack", "Get Got" bei "The Fever (Aye Aye)") buvo i\xc5\xa1leistos kaip singlai dar prie\xc5\xa1 pasirodant pa\xc4\x8diam albumui. Dain\xc5\xb3 "Blackjack", "The Fever (Aye Aye)", "I\'ve Seen Footage", "Hustle Bones", "Double Helix" bei "Get Got" klipai buvo taip pat patalpinti YouTube.com puslapyje. _NEWLINE_Gegu\xc5\xbe\xc4\x97s m\xc4\x97nes\xc4\xaf grup\xc4\x97 suplanavo trisde\xc5\xa1imties pasirodym\xc5\xb3 tarptautin\xc4\xaf tur\xc4\x85, tur\xc4\x97jus\xc4\xaf paremti The Money Store, ta\xc4\x8diau netrukus at\xc5\xa1auk\xc4\x97 \xc5\xa1iuos planus nor\xc4\x97dami pabaigti antr\xc4\x85j\xc4\xaf savo 2012-\xc5\xb3j\xc5\xb3 met\xc5\xb3 album\xc4\x85. \xc5\xa0is poelgis suk\xc4\x97l\xc4\x97 daugelio j\xc5\xb3 fan\xc5\xb3 bei \xc4\xafra\xc5\xa1\xc5\xb3 studijos pasipiktinim\xc4\x85. Sekantys keturi m\xc4\x97nesiai buvo praleisti Sakramente, \xc4\xafra\xc5\xa1in\xc4\x97jant album\xc4\x85 No Love Deep Web. Tuo pa\xc4\x8diu grup\xc4\x97, gavusi leidim\xc4\x85, suk\xc5\xabr\xc4\x97 du atlik\xc4\x97jos Bj\xc3\xb6rk dain\xc5\xb3 remiksus "Sacrifice" bei "Thunderbold", kurie v\xc4\x97liau buvo patalpinti tos pa\xc4\x8dios atlik\xc4\x97jos Biophilia Remix Series albume. Taip pat grup\xc4\x97 i\xc5\xa1leido dar dvi dainas: "@deathgripz" (tur\xc4\x97jusi b\xc5\xabti i\xc5\xa1leista kartu su albumu  The Money Store) rugs\xc4\x97jo 10-\xc4\x85j\xc4\x85 bei "True Vulture Bare" rugs\xc4\x97jo 29-\xc4\x85j\xc4\x85 buvo nutekintas ir patalpintas \xc4\xaf YouTube.com. \xc5\xa0iam takeliui klip\xc4\x85suk\xc5\xabr\xc4\x97 Galen Pehrson spalio 17-\xc4\x85j\xc4\x85, bei panaudojo kaip projekt\xc4\x85 \xc5\xa1iuolaikinio meno muziejuje Los And\xc5\xbeele._NEWLINE_Spalio 1-\xc4\x85j\xc4\x85 grup\xc4\x97 savaranki\xc5\xa1kai patalpino naujus \xc4\xafra\xc5\xa1us internete bei platino nuorodas per "Twitter", "Soundcloud", "BitTorrent" ir kt. V\xc4\x97liau paai\xc5\xa1k\xc4\x97jo, kad atlik\xc4\x97jai nesutiko su \xc4\xafra\xc5\xa1\xc5\xb3 studijos sprendimu nei\xc5\xa1leisti albumo iki 2013-\xc5\xb3j\xc5\xb3 ir patys i\xc5\xa1platino nauj\xc4\x85 album\xc4\x85 internete. \xc5\xa0is incidentas l\xc4\x97m\xc4\x97 grup\xc4\x97s bei \xc4\xafra\xc5\xa1\xc5\xb3 studijos Epic Records bendradarbiavimo pabaig\xc4\x85 nuo lapkri\xc4\x8dio 1-osios dienos. Prie to taip pat prisid\xc4\x97jo ir asmenini\xc5\xb3 el. lai\xc5\xa1k\xc5\xb3 i\xc5\xa1platinimas "Facebook" socialiniame tinkle.\n_START_SECTION_\n2013-2014: Government Plates, Niggas on the Moon bei numatytas i\xc5\xa1siskyrimas\n_START_PARAGRAPH_\n2013-\xc5\xb3j\xc5\xb3 kov\xc4\x85 grup\xc4\x97 i\xc5\xa1leido serij\xc4\x85 klip\xc5\xb3 YouTube.com pavadinimu "No Hands". Kovo 20d. muzikinis videoklipas dainai "Lock Your Doors" buvo i\xc5\xa1leistas. Videoklip\xc4\x85 sudaro med\xc5\xbeiaga filmuota renginyje SXSW, kurioje grup\xc4\x97s perkusininkas Zach Hill dalyvavo naudodamasis Skype._NEWLINE_Kovo 10d. buvo paskelbta, kad Zach Hill ra\xc5\xa1o bei prodiusuoja nuosav\xc4\x85 pilnametra\xc5\xbe\xc4\xaf film\xc4\x85, kurio garso takeliu pasir\xc5\xabpins patys Death Grips. Taip pat buvo paskelbta, kad dirbama ties nauju albumu. Liepos 8-\xc4\x85j\xc4\x85 grup\xc4\x97 paskelb\xc4\x97 suk\xc5\xabrusi nauj\xc4\x85, nuosav\xc4\x85 \xc4\xafra\xc5\xa1\xc5\xb3 studij\xc4\x85 pavadinimu Third Worlds, to pasiekta bendradarbiaujant su Harvest/Capitol bei Caroline \xc4\xafra\xc5\xa1\xc5\xb3 studijomis._NEWLINE_Death Grips planavo pasirodyti Lollapalooza festivalyje rugpj\xc5\xab\xc4\x8dio 3d., ta\xc4\x8diau pasirodymas buvo at\xc5\xa1auktas po to, kai grup\xc4\x97 pasirodymo i\xc5\xa1vakar\xc4\x97se, u\xc5\xbeuot atvykusi \xc4\xaf Bottom Lounge, paliko vietoj sav\xc4\x99s sugroti dal\xc4\xaf dar ne\xc4\xafra\xc5\xa1yt\xc5\xb3 takeli\xc5\xb3. \xc5\xa0ios scenos gale, ant sienos buvo atspausdintas ir pakabintas grup\xc4\x97s fano el. lai\xc5\xa1kas/savi\xc5\xbeudyb\xc4\x97s ra\xc5\xa1telis. Su\xc5\xbeinoj\xc4\x99 apie grup\xc4\x97s neatvykim\xc4\x85 fanai sugadino palikt\xc4\x85 \xc4\xafrang\xc4\x85. Taip pat at\xc5\xa1auktas buvo ir pasirodymas festivalyje Montreal\'s Osheaga Music and Arts Festival  rugpj\xc5\xab\xc4\x8dio 4 d. Po kurio laiko paai\xc5\xa1k\xc4\x97jo, jog grup\xc4\x97 niekad ir neketino pasirodyti Lollapalooza festivalyje, o palikti b\xc5\xabgnai tebuvo skirti vaikams mokyti._NEWLINE_Lapkri\xc4\x8dio 13d. grup\xc4\x97 i\xc5\xa1leido album\xc4\x85 Government Plates. Nuorodos buvo paskelbtos grup\xc4\x97s Facebook puslapyje. Taip pat buvo i\xc5\xa1leisti ir videoklipai kiekvienai i\xc5\xa1 vienuolikos albumo dain\xc5\xb3. \xc4\xae album\xc4\x85 \xc4\xaftraukta buvo ir daina "Birds" , buvusi i\xc5\xa1leista anks\xc4\x8diau tais pa\xc4\x8diais metais. Lapkri\xc4\x8dio 19d. albumas pasirod\xc4\x97 ir plok\xc5\xa1teli\xc5\xb3 bei CD disk\xc5\xb3 formatu, taip pat Spotify platformoje padedant Harvest Records. Oficialus leidimas pasirod\xc4\x97 tik 2014-\xc5\xb3j\xc5\xb3 sausio 14 d. per iTunes bei Spotify platformas. Sausio 16 d. su grupe sutart\xc4\xaf pasira\xc5\xa1\xc4\x97 ir Warp Music Publishing \xc4\xafra\xc5\xa1\xc5\xb3 grup\xc4\x97. Jai buvo suteiktos teis\xc4\x97s platinti pasauliniu mastu, tiek buvusius, tiek b\xc5\xabsimus albumus bei k\xc5\xabrinius._NEWLINE_Sausio 19 d. Zach Hill parei\xc5\xa1k\xc4\x97, jog grup\xc4\x97 \xc4\x97m\xc4\x97si nauj\xc5\xb3 \xc4\xafra\xc5\xa1\xc5\xb3 k\xc5\xabrimo bei planuoja vasar\xc4\x85 leistis \xc4\xaf tur\xc4\x85. Kovo 15 d. buvo patvirtinti turo planai bei bendradarbiavimas su Nine Inch Nails bei Soundgarden grup\xc4\x97mis turo metu. Bir\xc5\xbeelio 8 d. paskelb\xc4\x97 apie dvigub\xc4\x85 album\xc4\x85 The Powers That B, su nuoroda atsisi\xc5\xb3sti pirm\xc4\x85 albumo dal\xc4\xaf Niggas on the Moon. Antroji dalis - Jenny Death \xe2\x80\x93 tur\xc4\x97jo pasirodyti v\xc4\x97liau tais pa\xc4\x8diais metais. _NEWLINE_Liepos 2-\xc4\x85j\xc4\x85 Death Grips oficialiai paskelb\xc4\x97 apie j\xc5\xb3 i\xc5\xa1siskyrim\xc4\x85 savo Facebook puslapyje. Skelbim\xc4\x85 sudar\xc4\x97 nuotrauka, kurioje buvo matoma servet\xc4\x97l\xc4\x97 su \xc5\xbeinute: "\xc5\xa0iuo metu esame geriausioje savo formoje ir tod\xc4\x97l Death Grips at\xc4\x97jo galas. Oficialiai sustojame. Visi pasirodymai gyvai at\xc5\xa1aukiami. M\xc5\xabs\xc5\xb3 dvigubo albumo The Powers That B sulauksite \xc5\xa1i\xc5\xb3 met\xc5\xb3 b\xc4\x97gyje. Death Grips visada buvo ir visada yra koncepcin\xc4\x97 meno paroda, \xc4\xafr\xc4\x97minta garso bei vaizdo. Daugiau nei "grup\xc4\x97". I\xc5\xa1tikimiems m\xc5\xabs\xc5\xb3 fanams - likit kieti."\n_START_SECTION_\n2014-2015: Po i\xc5\xa1siskyrimo, Fashion Week, Jenny Death\n_START_PARAGRAPH_\nSpalio 10 d. 2014-aisiais prane\xc5\xa1\xc4\x97 pabaig\xc4\x99 The Powers That B, atskleid\xc4\x97 albumo dizain\xc4\x85. Gruod\xc5\xbeio 9 d. i\xc5\xa1leista daina pavadinimu "Inanimate Sensation" i\xc5\xa1 Jenny Death dalies._NEWLINE_Sausio 4 d. 2015-aisiais, be jokio \xc4\xafsp\xc4\x97jimo, grup\xc4\x97 i\xc5\xa1leido garso takel\xc4\xaf Fashion Week be vokal\xc5\xb3. Dain\xc5\xb3 pavadinimai "Runway J", "Runway E" ir t. t. susid\xc4\x97lioja \xc4\xaf fraz\xc4\x99 "JENNY DEATH WHEN" (nuoroda \xc4\xaf antraj\xc4\x85 albumo The Powers That B dal\xc4\xaf, kuri dar n\xc4\x97ra pasirod\xc5\xbeiusi). Vasar\xc4\xaf grup\xc4\x97 pavie\xc5\xa1ino klip\xc4\x85, kuriame nusifilmavo repetuojant. Kovo 6d. paslaptinga Twitter paskyra (@bbpoltergiest), kuri, kaip buvo \xc4\xaftariama, buvo priklausanti grup\xc4\x97s nariams, paskelb\xc4\x97, jog albumas pagaliau bus i\xc5\xa1leistas kovo 31 d. (su galimais i\xc5\xa1ankstiniais u\xc5\xbesakymais nuo kovo 17 d.). Taip pat kovo 24 d. paskelbta apie tur\xc4\x85 ir bilietus \xc4\xaf j\xc4\xaf parduodamus jau t\xc4\x85 pa\xc4\x8di\xc4\x85 savait\xc4\x99. _NEWLINE_Death grips i\xc5\xa1leido dainas "On GP" ir "The Powers That B" kovo 12 d. ir 17 d. atitinkamai. Kovo 24 d. grup\xc4\x97 paskelb\xc4\x97 besileisianti \xc4\xaf tur\xc4\x85. Pasaulinis turas t\xc4\x99s\xc4\x97si nuo bir\xc5\xbeelio 19 d. iki liepos 25 d. Taip pat buvo galima pamatyti grup\xc4\x97s pasirodymus j\xc5\xb3 turo po \xc5\xa1iaur\xc4\x97s Amerik\xc4\x85 metu bei FYF Fest festivalyje gegu\xc5\xbe\xc4\x97s m\xc4\x97nes\xc4\xaf Los And\xc5\xbeele._NEWLINE_Bir\xc5\xbeelio 4 d. grup\xc4\x97s oficialiame tinklapyje pasirod\xc4\x97 albumas "I\'ve Always Been Good at True Love", kuris, kaip paai\xc5\xa1k\xc4\x97jo, buvo sukurtas grup\xc4\x97s nari\xc5\xb3 Andy Morin ir Zach Hill.\n_START_SECTION_\n2015-dabartis: Bottomless Pit bei \xc5\xa1e\xc5\xa1tasis albumas\n_START_PARAGRAPH_\n2015-\xc5\xb3j\xc5\xb3 spalio 21-\xc4\x85j\xc4\x85 Death Grips pavie\xc5\xa1ino klip\xc4\x85 pavadinimu Bottomless Pit . Klipe matomas 2013-aisiais filmuotas \xc4\xafra\xc5\xa1as, kuriame amerikie\xc4\x8di\xc5\xb3 aktor\xc4\x97 Karen Black cituoja eilutes i\xc5\xa1 Zach Hill para\xc5\xa1yto scenarijaus keli m\xc4\x97nesiai prie\xc5\xa1 jai mir\xc5\xa1tant. Grup\xc4\x97 taip pat paskelb\xc4\x97, jog tai yra sekan\xc4\x8dio, penktojo, j\xc5\xb3 albumo pavadinimas. 2016-\xc5\xb3j\xc5\xb3 sausio 4 d. buvo paskelbta, jog grup\xc4\x97 pasirodys 2016 Coachella Valley Music and Arts Festival festivalyje. Vasario 6 d. grup\xc4\x97 pavie\xc5\xa1ino dain\xc4\x85 pavadinimu "Hot Head". Po to i\xc5\xa1siai\xc5\xa1kinta, jog tai antroji naujojo albumo daina._NEWLINE_Kovo 13 d. grup\xc4\x97 pavie\xc5\xa1ino 32 minutes trunkant\xc4\xaf videoklip\xc4\x85 pavadinimu "Interview 2016". Klipe matomi Death Grips, i\xc5\xa1 kuri\xc5\xb3 interviu ima "Tuesdays With Matthew" ved\xc4\x97jas Matthew Hoffman. 22 minut\xc4\x97s garso yra pakeistos negird\xc4\x97tu instrumentiniu takeliu, atliekamu Death Grips._NEWLINE_Kovo 18 d. buvo pavie\xc5\xa1intas naujo albumo dizainas bei takeli\xc5\xb3 s\xc4\x85ra\xc5\xa1as. Baland\xc5\xbeio 19 d. grup\xc4\x97 paskelb\xc4\x97, jog naujo albumo Bottomless Pit   skaitmenin\xc4\x97 versija bus i\xc5\xa1leista gegu\xc5\xbe\xc4\x97s 6 d. Taip pat buvo pasidalinta ir dain\xc5\xb3 \xc5\xbeod\xc5\xbeiais._NEWLINE_Baland\xc5\xbeio 29 d. per klaid\xc4\x85 albumas buvo pavie\xc5\xa1intas. Gegu\xc5\xbe\xc4\x97s 5 d. grup\xc4\x97 piln\xc4\x85 album\xc4\x85 patalpino YouTube.com. _NEWLINE_Spalio 25 d. Death grips paskelb\xc4\x97, jog bus galima \xc4\xafsigyti Fashion Week bei Interview 2016 plok\xc5\xa1teles nuo lapkri\xc4\x8dio 25 d. Tira\xc5\xbeo limitas - 3000 kopij\xc5\xb3._NEWLINE_2017-\xc5\xb3j\xc5\xb3 gegu\xc5\xbe\xc4\x97s 22 d. Death Grips \xc4\xafk\xc4\x97l\xc4\x97 nauj\xc4\x85 22 minu\xc4\x8di\xc5\xb3 trukm\xc4\x97s dain\xc4\x85 pavadinimu "Steroids (Crouching Tiger Hidden Gabber Megamix)". Tuo pa\xc4\x8diu paskelb\xc4\x97, jog yra kuriamas \xc5\xa1e\xc5\xa1tasis albumas. Liepos 17 d. grup\xc4\x97 paskelb\xc4\x97 vyksianti \xc4\xaf tur\xc4\x85 kartu su industrinio metalo grupe Ministry ir surengsianti 21-\xc4\x85 pasirodym\xc4\x85 2017-\xc5\xb3j\xc5\xb3 ruden\xc4\xaf. Spalio 4 d. grup\xc4\x97 patalpino vaizdo \xc4\xafra\xc5\xa1\xc4\x85 pavadinimu "Death Grips 2017 US Tour Promo". Greitai po to buvo \xc4\xafkeltas ir dar vienas \xc4\xafra\xc5\xa1as "Death Grips - electronic drum solo dub mix (single take)", kuriame grojo to paties pavadinimo nauja daina.\n_START_SECTION_\nStilius\n_START_PARAGRAPH_\nDeath Grips kuriama muzika inkorporuoja nema\xc5\xbeai skirting\xc5\xb3 stili\xc5\xb3, \xc4\xafskaitant hip hop, punk, elektronika, noise ir industrin\xc4\x97 muzika. Jie buvo kategorizuojami kaip eksperimentinis hip hopas, rap rokas, elektro pankas, industrinis hip hopas, punk repas. Grup\xc4\x97 \xc5\xbeinoma ir d\xc4\x97l atlik\xc4\x97jo MC Ride tamsi\xc5\xb3, paslapting\xc5\xb3 dain\xc5\xb3 \xc5\xbeod\xc5\xbei\xc5\xb3 bei itin agresyvaus repavimo b\xc5\xabdo. Taip pat grup\xc4\x97 susilauk\xc4\x97 d\xc4\x97mesio ir d\xc4\x97l laukini\xc5\xb3 gyv\xc5\xb3 pasirodym\xc5\xb3 bei elgesio scenoje. \xc5\xbdinoma, jog grup\xc4\x97 nevengia instrument\xc5\xb3 naikinimo pasirodym\xc5\xb3 metu. B\xc5\xabgnininkas Zach Hill yra ne kart\xc4\x85 intensyviai groj\xc4\x99s iki traumos, vien\xc4\x85syk grojo surakintas antrankiais. Klavi\xc5\xa1ininkas Andy Morin taip pat \xc5\xbeinomas d\xc4\x97l gabum\xc5\xb3 improvizuoti pasirodymo metu, sporadi\xc5\xa1k\xc5\xb3 bei i\xc5\xa1\xc5\xa1aukian\xc4\x8di\xc5\xb3 judesi\xc5\xb3 scenoje. _NEWLINE_Pa\xc5\xbeym\xc4\x97tina, jog grup\xc4\x97 pasirodymo metu yra linkusi spontani\xc5\xa1kai tarp dain\xc5\xb3 \xc4\xaftraukti ilgesnius improvizacijos periodus, vedamus Zach Hill bei Andy Morin. MC Ride \xc5\xbeinomas ir d\xc4\x97l plataus ir \xc4\xafvairaus vokalo stiliaus atliekant k\xc5\xabrinius, t. y. neapsiribojama dainavimu, \xc4\xaftraukiami ir r\xc4\x97kimo, \xc5\xa1nek\xc4\x97jimo, \xc5\xa1nab\xc5\xbed\xc4\x97jimo elementai. Nestandarti\xc5\xa1kas Andy Morin prodiusavimo stilius parenkant tam tikras kit\xc5\xb3 atlik\xc4\x97j\xc5\xb3 dain\xc5\xb3 dalis ir \xc4\xafmai\xc5\xa1ant jas \xc4\xaf grup\xc4\x97s dainas bei nepailstantis, netaisyklingas, greitas, triuk\xc5\xa1mingas bei sud\xc4\x97tingas Zach Hill perkusijos stilius (stiliaus "math rock" \xc4\xaftaka) suteikia grupei Death Grips visi\xc5\xa1kai savit\xc4\x85 jausm\xc4\x85, nerandam\xc4\x85 niekur kitur._NEWLINE_Taip pat grup\xc4\x97 \xc5\xbeinoma ir d\xc4\x97l \xc5\xbeemos rai\xc5\xa1kos, i\xc5\xa1skirtinio vizualinio stiliaus, kur\xc4\xaf jie perteikia pasirodym\xc5\xb3 metu, videoklipuose bei kituose leidiniuose.\n_START_SECTION_\nPop kult\xc5\xabroje\n_START_PARAGRAPH_\nViena i\xc5\xa1 labiausiai \xc5\xbeinom\xc5\xb3 grup\xc4\x97s fan\xc5\xb3 yra atlik\xc4\x97ja Bj\xc3\xb6rk. Manoma, jog atlik\xc4\x97ja yra siuntusi savo balso \xc4\xafra\xc5\xa1us vieno i\xc5\xa1 grup\xc4\x97s Death Grips album\xc5\xb3 k\xc5\xabrimui. Aktorius Robertas Patinsonas taip pat yra \xc5\xbeinomas kaip grup\xc4\x97s gerb\xc4\x97jas bei yra prisid\xc4\x97j\xc4\x99s prie dainos "Birds" k\xc5\xabrimo nusi\xc5\xb3sdamas grupei grojimo gitara \xc4\xafra\xc5\xa1\xc4\x85, kur\xc4\xaf jie v\xc4\x97liau panaudojo._NEWLINE_Sergio Pizzorno i\xc5\xa1 grup\xc4\x97s Kasabian taip pat yra grup\xc4\x97s fanas. Pasak jo, b\xc5\xabtent Death Grips dar\xc4\x97 \xc4\xaftak\xc4\x85 kuriant album\xc4\x85 48:13, kuris buvo pirmoje vietoje Jungtin\xc4\x97je Karalyst\xc4\x97je._NEWLINE_Donny McCaslin teig\xc4\x97, jog Death Grips dar\xc4\x97 \xc4\xaftak\xc4\x85 atlik\xc4\x97jui David Bowie, jam kuriant jo paskutin\xc4\xaf album\xc4\x85 Blackstar._NEWLINE_Grup\xc4\x97s daina "Hacker" \xc4\xaftraukta \xc4\xaf video\xc5\xbeaidimo Battlefield Hardline garso takel\xc4\xaf. J\xc5\xb3 dainos taip pat buvo naudojamos \xc4\xafvairiose reklamos bei TV laidose (pvz. Waterloo Road, Animals, and BoJack Horseman)'